พระราชทาน
พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร โปรดเกล้าฯ พระราชทานผ้าพระกฐินให้ธนาคารกรุงเทพนำไปทอด ณ พระอารามหลวงสำคัญหมุนเวียนไปทั่วทุกภาคของประเทศไทยตั้งแต่ปี 2510
26 ต.ค. 2559

พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร โปรดเกล้าฯ พระราชทานผ้าพระกฐินให้ธนาคารกรุงเทพนำไปทอด ณ พระอารามหลวงสำคัญหมุนเวียนไปทั่วทุกภาคของประเทศไทยตั้งแต่ปี 2510 
ในปีนี้ถือเป็นปีที่ 50 ของกฐินพระราชทาน ถือว่าเป็นปีที่สำคัญที่สุดเพราะเป็นการทำบุญเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และเป็นปีสุดท้ายในรัชกาลที่ 9
ทางธนาคารได้อัญเชิญไปน้อมนำถวายแด่พระอาจารย์มหางอน ดำลงบุญ ประธานศูนย์กลางองค์การพุทธศาสนาสัมพันธ์ลาว (อพส.) หรือพระสังฆราชลาวรูปที่ 5 รูปปัจจุบัน พระสงฆ์ซึ่งจำพรรษากาลถ้วนไตรมาส ณ วัดธาตุหลวงเหนือ นครหลวงเวียงจันทน์ สปป.ลาว
ธนาคารมอบให้นายเด-เดชา ตุลานันท์ รองประธานกรรมการบริหาร เป็นประธานในพิธีถวายผ้าพระกฐิน ครั้งนี้ได้รับเงินทำบุญร่วมของธนาคาร ผู้บริหาร และลูกค้ารวม 940,236,599 กีบ หรือ 4,087,985 บาท
ทั้งฝ่ายไทยและลาว ต่างร่วมอนุโมทนากันถ้วนหน้า